Տոնի Շունիչ

Տոնի Շունիչ (, ), բոսնիացի և խորվաթ ֆուտբոլիստ, չինական «Բեյցզին Գոան» ակումբի և Բոսնիա և Հերցեգովինայի հավաքականի պաշտպան։

Կենսագրություն

Ակումբային կարիերա 

Սկսել է ֆուտբոլով զբաղվել 10 տարեկանում։ Այն ժամանակ նրա առաջին ակումբը դարձել է «Զրինսկին» Մոստար քաղաքից։ 2008 թվականին տեղափոխվել է հիմնական թիմ, որի կազմում խաղացել է մինչև 2012 թվականը։ 2011/12 մրցաշրջանում հանդես է եկել բելգիական «Կորտրեյք» ակումբում նույնանուն քաղաքից, որտեղ խաղացել է վարավճարով։ Բոսնիական ակումբի կազմում ֆուտբոլիստը մասնակցել է 70 հանդիպման և խփել մեկ գոլ։ Իսկ Բելգիայում նա հասցրել է մասնակցել 15 հանդիպման։

2012 թվականի ձմռանը մասնակցել է դիտումների Լուգանսկի «Զարյա» ակումբում, որի հետ էլ պայմանագիր է կնքել։ Զարյայի կազմում գրեթե անմիջապես դարձել է հիմնական կազմի խաղացող։ Ուկրաինայի առաջնությունում նորամուտը նշել է 2012 թվականի մարտի 3-ին Լվովի «Կարպատների» դեմ տնային խաղում (5:1)։

2014 թվականի հուլիսի 9-ին Տոնի Շունիչը պայմանագիր է կնքել ռուսական «Կուբանի» հետ։

2015 թվականի օգոստոսի վերջին երեք տարվա պայմանագիր է կնքել գերմանական «Շտուտգարտ» ակումբի հետ։ 2017 թվականի գարնանը վարձավճարով հանդես է եկել իտալական «Պալերմոյում»։

2017 թվականի հունիսին պայմանագիր է կնքել Մոսկվայի «Դինամոյի» հետ։

2020 թվականի օգոստոսի 26-ին Մոսկվայի «Զենիթի» դեմ խաղում խփել է միակ գոլը (1:0)։

Կարիերան հավաքականում 
Երիտասարդական մակարդակում հանդես է եկել Բոսնիա և Հերցեգովինայի երիտասարդական հավաքականում, որի կազմում անցկացրել է 10 հանդիպում և խփել 1 գոլ։

2012 թվականի ամռանը հրավիրվել է Բոսնիա և Հերցեգովինայի ազգային հավաքական։ 2012 թվականի օգոստոսի 15-ին Ուելսի հավաքականի հետ ընկերական խաղում նորամուտը նշել է ազգային հավաքականում, որտեղ հանդիպման 71-րդ րոպեին փոխարինել է Բորիս Պանջային։ Խաղն ավարտվել է 0։2 հաշվով՝ հօգուտ բոսնիական թիմի։ Պաշտոնական հանդիպումներում նորամուտը նշել է Լիխտենշտայնի հավաքականի դեմ՝ 2014 թվականի ֆուտբոլի աշխարհի առաջնության ընտրական մրցաշարում։ Խաղադաշտ է դուրս եկել մեկնարկային կազմում և խաղացել 90 րոպե։ Այդ խաղում Բոսնիա և Հերցեգովինայի հավաքականը հաղթել է 1:8 հաշվով։

2014 թվականի մայիսի սկզբին Բոսնիա և Հերցեգովինայի հավաքականի գլխավոր մարզիչ Սաֆետ Սուշիչը Շունիչին նշել է այն ֆուտբոլիստների թվում, որոնք պետք է մասնակցեին Բրազիլիայում կայանալիք աշխարհի առաջնությանը։

Ձեռքբերումներ 
 «Զրինսկի»
 Բոսնիա և Հերցեգովինայի առաջնություն – 2008/09

 «Կուբան»
 Ռուսաստանի գավաթի խաղարկության եզրափակչի մասնակից – 2014/15

Ծանոթագրություններ

Արտաքին հղումներ 
 Ֆուտբոլիստի էջը «Զարյա» (Լուգանսկ) ակումբի երկրպագուների կայքում
 
 
 
 Ֆուտբոլիստի էջը «Դինամո» (Մոսկվա) ակումբի կայքում 

Բոսնիա և Հերցեգովինայի ֆուտբոլիստներ
Բոսնիա և Հերցեգովինայի հավաքականի ֆուտբոլիստներ
Զրինսկի Մոստարի ֆուտբոլիստներ
Կորտրեյկի ֆուտբոլիստներ
Զարյա Լուգանսկի ֆուտբոլիստներ
Շտուտգարտի ֆուտբոլիստներ
Դինամո Մոսկվայի ֆուտբոլիստներ
Բեյցզին Գուանի ֆուտբոլիստներ
Ֆուտբոլի պաշտպաններ